เจ็ดยอดขุนพล ภาค 1 - 7 Great General Part 1

ปกดีวีดี

กวางขาว เอนกลาภ

นพรัตน์ ไม้หอม

น้องอาย รุ่งดารา

ทูลไท บางระจัน

โอ๋ เอกนรินทร์

มดแดงน้อย

เพ็ญศรี มีชัย

เพชรน้ำผึ้ง เมืองนารายณ์

เอกลักษณ์ เจริญรัตน์

นิรันดร์ อัญชลี

พงษ์นภา แย้มผิว

ไชยเชษฐ์ เอนกลาภ

เกเร บัณฑิต ปัญญาภรณ์

เบิร์ดเดย์ ศรทอง

น้องนาย เคียงฟ้า สี่พี่น้อง

**เจ็ดยอดขุนพล** เป็นการแสดงมหกรรมลิเก ในนามคณะ อ. เด่นชัย เอนกลาภ ซึ่งในเรื่องนี้ มีภาคต่อคือ เจ็ดยอดขุนพล ภาค 2 - 7 Great General Part 2 นำแสดงโดย เทพบัญชา นาคศิริ, กวางขาว เอนกลาภ, นพรัตน์ ไม้หอม, น้องอาย รุ่งดารา, โอ๋ เอกนรินทร์, เอกลักษณ์ เจริญรัตน์, นิรันดร์ อัญชลี, พงษ์นภา แย้มผิว, ไชยเชษฐ์ เอนกลาภ, เบิร์ดเดย์ ศรทอง, บัณฑิต ปัญญาภรณ์, เคียงฟ้า สี่พี่น้อง

## เนื้อเรื่องย่อ

แผ่นดินเหมวัฒน์นครต้องร้อนเป็นไฟ เมื่อเกิดศึกสายเลือดระหว่าง “เจ้าชายอภิมันต์” ซึ่งหวังลอบปลงพระชนม์พระเชษฐา “กษัตริย์ขวัญประชา”โดยหวังจะแย่งชิงเมือง และพระมเหสีอุรุยา “ขุนพลเมฆมินทร์” ขุนพลคู่ใจของ “กษัตริย์ขวัญประชา” สามารถเข้าช่วยเหลือและพาองค์หญิงอุรุยาหลบหนีไปยังบ้านของตน แต่พัลลภ และขุนเรือง 2 ทหารเสือของ “เจ้าชายอภิมันต์” ตามมาทัน ทำให้องค์หญิงอุรุยา และคุณหญิงนวลจันทร์เกิดการสับเปลี่ยนโอรสกับลูกของขุนพลโดยไม่มีใครคาดคิด องค์หญิงอุรุยาถูกจับตัวและยอมเป็นมเหสีครองบัลลังก์กับ “กษัตริย์อภิมันต์” ฝ่ายกษัตริย์ขวัญประชาก็ต้องหลบหนีไปยังบ้านทุ่งอันห่างไกล เพื่อรวบรวม 7 ยอดขุนพล กลับมากอบกู้แผ่นดินคืน

20 ปีผ่านไป "พนา" ลูกชายที่ขุนพลเมฆินทร์อุ้มมาในสงครามเติบโตขึ้น พนาเบื่อมากที่อยู่แต่ในป่า อีกทั้งรำคาญ "ชบา" หญิงชาวป่าที่ตามมาบอกรักตนทุกวัน จึงวางแผนหนีพ่อไปเที่ยวที่เมืองหลวง ซึ่งวันนั้นเป็นวันเกิดของฟ้าหญิงศรีอุษา พระราชธิดาของกษัตริย์อภิมันต์และองค์หญิงอุรุยา ซึ่งองค์หญิงศรีอุษาชอบทำทานทุกวันพระ พนาจึงปลอมตัวเป็นขอทานไปยังเมืองหลวง

ฝ่าย "ไพรสณฑ์" ราชโอรสของกษัตริย์ขวัญประชาที่นวลจันทร์อุ้มสลับมา ได้ขออาสาออกไปขอทานแทนแม่ นวลจันทร์อนุญาตให้ไพรสณฑ์ไป แต่ด้วยความเป็นห่วง นวลจันทร์จึงออกไปขอทานอีกแรงหนึ่ง

ณ เมืองหลวงเหมวัฒน์ "เจ้าชายสิงห์คะนอง" ลูกชายคนเล็กของขุนพลเมฆินทร์ที่องค์หญิงอุรุยาอุ้มมาได้เติบโตขึ้น เป็นยอดนักสู้เพลงขวานที่เก่งที่สุดในแผ่นดิน ในวันนั้น องค์หญิงศรีอุษาได้ขออนุญาตออกไปให้ไชยทานแก่ขอทานทั้งหลาย เจ้าชายสิงห์คะนองได้ขออนุญาตไปด้วย กษัตริย์อภิมันต์อนุญาต องค์หญิงศรีอุษาได้มาเจอพนา และมอบสร้อยพระศอไปให้ ทำให้พนามีเรื่องวิวาทกับเจ้าชายสิงห์คะนอง พนากลัวว่าเรื่องจะใหญ่เกินไป จึงได้เดินทางเอาสร้อยพระศอไปส่งคืน ฝ่ายองค์หญิงศรีอุษานั้นก่อนกลับได้เจอกับนวลจันทร์ และได้มอบแหวนให้ เจ้าชายสิงห์คะนองไม่พอใจจึงขอคืน นวลจันทร์จำได้ว่าลูกจึงทักออกไป เจ้าชายสิงห์คะนองไม่พอใจจึงเอาขวานฟันหน้านวลจันทร์ ฝ่ายไพรสณฑ์เมื่อทราบก็แค้นใจมาก รอวันเวลาที่จะชำระแค้น ฝ่ายพนาเมื่อนำสร้อยไปคืน จึงได้ขอความรัก เจ้าชายสิงห์คะนองมาเห็นพอดีก็ไม่พอใจ เกิดเรื่องวิวาทกัน ความรู้ถึงกษัตริย์อภิมันต์ เมื่อกษัตริย์อภิมันต์รู้ว่าพนาเป็นลูกขุนพลเมฆมินทร์จึงสั่งให้เจ้าชายสิงห์คะนองใช้ขวานฟันหน้าท้ารบไปถึงขุนพลเมฆินทร์ และยังให้เจ้าชายสิงห์คะนองยกทัพไปตามล่าขุนพลเมฆินทร์ที่บ้านทุ่งทองกวาวด้วย........

## นักแสดงนำ

* เทพบัญชา นาคศิริ รับบท พนา
* กวางขาว เอนกลาภ รับบท องค์หญิงศรีอุษา
* นพรัตน์ ไม้หอม รับบท ไพรสณฑ์
* น้องอาย รุ่งดารา
* โอ๋ เอกนรินทร์ รับบท กษัตริย์อภิมันต์
* อ. เด่นชัย เอนกลาภ รับบท ขุนพลเมฆินทร์
* เพชรน้ำผึ้ง เมืองนารายณ์ รับบท คุณหญิงนวลจันทร์
* ทูลไท บางระจัน รับบท เจ้าชายสิงห์คะนอง
* มดแดงน้อย รับบท กษัตริย์ขวัญประชา
* เพ็ญศรี มีชัย รับบท องค์หญิงอุรุยา
* อุษาวดี รับบท ชบา
* เอกลักษณ์ เจริญรัตน์ รับบท อำนาจ (เจ็ดยอดขุนพล คนที่ 1)
* นิรันดร์ อัญชลี
* พงษ์นภา แย้มผิว
* ไชยเชษฐ์ เอนกลาภ
* บัณฑิต ปัญญาภรณ์
* เบิร์ดเดย์ ศรทอง
* เคียงฟ้า สี่พี่น้อง
* พัลลภ เพชรรุ่ง
* อภิวันท์ อัญชลี